Det gode vejr fik i dag en række landmænd til høste vinterbyg. I Han Herred gik Allan Bach i gang.

Ved 14-tiden gik Allan Bach fra Hjortdal i gang med sin vinterbyg i bakkerne baf Svinkløv Badehotel. - Vi er ofte nogen af de første, fordi jorden er let, siger Allan Bach, mens han sidder bag rattet i sin mejetærsker. Allan Bach har trippet efter at komme i gang. Siloerne på gården i Hjortdal er ved at være tomme, så i stedet for at købe korn til foder vælger han at høste, selv om kornet ikke er helt tørt. - Det kan ikke betale sig at købe kornet, når det alligevel står på marken lige til at tage - og når vejret så endelig arter sig, så må vi jo i gang, siger Allan Bach. Vinterbyggen ser ud til at se fin ud, selvom mange frygtede det værste efter tørken i foråret. - Efter den lange tørke midt i vækstsæsonen, så må jeg sider at det under de forudsætninger ser ganske fint ud. Jeg er tilfreds, siger Allan Bach. Høsten i det sydslige Jylland og på Fyn gik i gang for 10 - 12 dage siden. I dag blev det så muligt for nordjyderne.